Subject: ~{0a<R4sGe2V#:ADU+6~F*~}

From: [email-masked] (Shufeng Tan)
Date: 24 Aug 1993 04:47:12 GMT

余不日即迁离马驴栏往张主席捅光大师之西北老根据地。账下犹余数篇聊斋，
乃余昔年本网鱼虾零落时抛玉引砖而录。此次重新抛出以免遭Ｓｙｓａｄｍｉｎ
毒手。

西北大学系张大师早期活动的地方，西北之于本网众蜘蛛鱼虾，犹如耶路撒冷之于
基督徒，井冈山之于共产党。如今本网鱼虾虽众，却未有几人有福亲往朝拜。念及
此节，心情激动，不禁话多，烦人之处，还望海涵。不耽误大家看聊斋了。

聊斋志异二篇

狐　联

焦生，章邱石虹先生之叔弟也。读书园中。宵分，有二美人来，颜色双绝。一可
十七八，一约十四五，托几展笑。焦知其狐，正色拒之。长者曰：“君髯如戟，
何无丈夫气？”焦曰：“仆生平不敢二色。”女笑曰：“迂哉！子尚守腐局耶？
下元鬼神，凡事皆以黑为白，况床第间琐事乎！”焦又咄之。女知不可动，乃云
：“君名下士，妾有一联，请为属对。能对，我自去：‘戊戌同体，腹中只欠一
点。’”焦凝思不就。女笑曰：“名士固如此乎？我代对之可矣：‘己已连踪，
足下何不双挑？’”一笑而去。

书　痴

彭城郎玉柱，其先世官至太守，居官廉，得俸不治生产，积书盈屋。
至玉柱，尤痴。家苦贫，无物不鬻，惟父藏书，一卷不忍置。父在时
，曾书“劝学篇”，粘其座右，郎日讽诵，又幛以素纱，惟恐磨灭。
非为干禄，实信书中真有金粟。昼夜研读，无间寒暑。年二十余不求
婚配，冀卷中丽人自至。见宾亲，不知温凉，三数语後，则诵声大作
。客逡巡自去。每文宗临试，则首拔之，而苦不得售。一日，方读，
忽大风飘卷去。急逐之，踏地陷足；探之，穴有腐草；掘之，乃古人
窖粟，朽败已成粪土。虽不可食，而益信“千钟”之说不妄，读益力。
一日，梯登高架，於乱卷中得金辇径尺，大喜，以为“金屋”之验。
出以示人，则镀金而非真金，心窃怨古人之诳己也。居无何，有父同
年观察是道，性好佛。或劝郎献辇为佛珑。观察大悦，赠金三百、马
二匹。郎喜，以为金屋、马车皆有验，因益刻苦。然行年已三十矣。
或劝其娶，曰：“‘书中自有颜如玉’，我何忧无美妻乎！”又读二
三年，迄无效，人咸揶揄之。一夕，读汉书至八卷，卷将半，见纱剪
美人夹藏其中，骇曰：“书中颜如玉，其以此应之耶？”心怅然若失
。日置卷上，反复瞻玩，至忘食寝。一日，方注目间，美人忽折腰起
，坐卷上微笑。郎惊绝，伏拜案下。既起，已盈尺矣。益骇，又叩之
。下几亭亭，婉然绝代之女朱。拜问：“何神？”美人笑曰：“妾颜
氏，字如玉，君固相知已久。日垂青盼，脱不一至，恐千载下无复笃
信古人者。”郎喜，遂与寝处。然枕席间亲爱倍至，而不知为人。每
读，必使女坐其侧。女戒勿读，不听。女曰：“君所以不能腾达者，
徒以读耳。试观春秋榜上，读如君者几人？若不听，妾行去矣。”郎
暂从之。少顷，忘其教，吟诵复起。逾刻索女，不知所在。

神志丧失，祝而祷之，殊无影迹。忽忆女所隐处，取汉书细检之，直至旧所，果得
之。呼之，不动。伏以哀祝，女乃下，曰：“君再不听，当相永绝！”因使治棋枰
、□蒲之具，日与遨戏。而郎殊不属，觑女不在，则窃卷流览。恐为女觉，阴取汉
书第八卷，杂□他所以迷之。一日，读酣，女至，竟不之觉；忽睹之，急掩卷，而
女已亡矣。大惧，冥搜诸卷，渺不可得；既，仍于汉书八卷中得之，叶数不爽。因
再拜祝，矢不复读。女乃下，与之弈，曰：“三日不工，当复去。”至三日，忽一
局赢女二子，女乃喜；授以弦索，限五日工一曲。郎手营目注，无暇他及；久之，
随指应节，不觉鼓舞。女乃日与博饮，郎随乐而忘读。女又纵之出门使结客，由此
倜傥之名暴著。女曰：“子可以出而试矣。”郎一夜谓女曰：“凡人男女同居则生
子；今与卿居久，何不然也？”女笑曰：“君日读书，妾固谓无益；今即夫妇一章
，尚未了悟，枕席二字有工夫。”郎惊问：“何工夫？”女笑不言；少间，潜迎就
之。郎乐极，曰：“我不意夫妇之乐，有不可言传者。”于是逢人辄道，无有不掩
口者。女知而责之。郎曰：“钻穴逾墙者，始不可以告人；天伦之乐，人所皆有，
何讳焉！”过八九月，女果举一男。买□抚字之。一日，谓郎曰：“妾从君二年，
业生子，可以别矣。久恐为君祸，悔之已晚。”郎闻言泣下，伏地不起，曰：“卿
不念呱呱者耶？”女亦凄然，良久曰：“必欲妾留，当举架上书尽焚之。”郎曰：
“此卿故乡，乃仆性命，何出此言！”女不之强，曰：“妾亦知其有数，不得不预
告耳。”先是，亲族或窥见女，无不骇绝，而又未闻其缔姻何家，共诘之。郎不能
作伪语，但默不言。人益疑，邮传几遍，闻于扈宰史公。史，少年进士，闻声倾动
，窃欲一睹丽容；因而拘郎及女。女闻知，遁匿无迹。宰怒收郎，斥革衣巾，梏械
倍加，务得女所自往。郎垂死无一言。械其婢，略能道其仿佛。宰以为妖，命驾亲
临其家。见书卷盈屋，多不胜搜，乃焚之。庭中烟结不散，暝若阴霾。郎既释，远
求父门人，得从辨复。是年秋捷，次年举进士。而□恨切于骨髓，为颜如玉之位，
朝夕而祝曰：“卿若有灵，当佑我官于闽。”後果以直指巡闽。居三月，访史恶款
，籍其家。时有中表为司理，逼纳爱妾，托言买婢寄署中。案既结，郎即日自劾，
取妾而归。
　　异史氏曰：“天下之物，积则招妒，好则生魔。女之妖，书之魔也。事近怪诞
，治之未为不可，而祖龙之虐，不已惨乎！其存心之私，更宜得怨毒之报。呜呼！
何怪哉！”